Omiška Dinara
Omiška Dinara (nekad i samo Dinara) jest planina u Hrvatskoj, uz obalu Jadranskog mora, jugoistočno od Splita i Omiša. Sa zapadne i sjeverne strane omeđuje ju rijeka Cetina. Na istoku se nastavlja u Omišku Rogoznicu. U podnožju su, s južne strane, naselja Ravnice, Brzet, Nemire, Borak, Čelina, Ruskamen. Omiljeno je penjalište brojnim planinarima. Najviši joj je vrh Kula (864 m), iznad naselja Stanići. S vrha se pruža pogled na Brač i Hvar te na Mosor i Biokovo. Istočni obronci bili su paljeni više puta, a najveću štetu pretrpjeli su 2003.